Gotha G.II

Gotha G.II var et tysk bombefly produsert for de tyske luftstyrker under den første verdenskrig. Flytypen ble utviklet av Gothaer Waggonfabrik da forløperen G.I viste seg å ha utilfredsstillende ytelser og flyegenskaper. G.II ble heller ikke produsert i noe større antall da flyet hadde problemer med motorene, men flytypen skulle bli utgangspunktet for samtlige senere bombeflytyper utviklet av Gothaer Waggonfabrik frem til slutten av den første verdenskrig.

Prototypen til Gotha G.II var ferdig i april 1916, og produksjonen startet allerede i slutten av samme måned. I september samme år ble de første flyene operative, men flytypen ble trukket tilbake allerede våren 1917.

Spesifikajoner 

Bombefly
Fly fra første verdenskrig
Tomotors propelldrevne luftfartøy